MALEE บวกแรง 8% นิวไฮในรอบ 5 เดือน สวนโบรกฯแนะเลี่ยงลงทุน เหตุธุรกิจปีนี้ยังขาดทุน
MALEE บวกแรง 8% นิวไฮในรอบ 5 เดือน สวนโบรกฯแนะเลี่ยงลงทุน เหตุธุรกิจปีนี้ยังขาดทุน
MALEE บวกแรง 8% นิวไฮในรอบ 5 เดือน สวนโบรกฯแนะเลี่ยงลงทุน เหตุธุรกิจปีนี้ยังขาดทุน
19 ก.ค. 2562

ผู้สื่อข่าวรายงานว่า บริษัท มาลีกรุ๊ป จำกัด (มหาชน) หรือ MALEE ณ เวลา 11.33 น. อยู่ที่ระดับ 9.40 บาท บวก 0.70 บาท หรือ 8.05% ด้วยมูลค่าซื้อขาย 71.34 ล้านบาท ราคาหุ้นปรับตัวแรงในรอบ 5 เดือน โดยนับตั้งแต่หุ้นปรับตัวขึ้นที่ระดับ 9.65 บาท เมื่อวันที่ 20 ก.พ.62 คาดเก็งกำไรหลังหุ้นเป็นขาลงมานาน

บล.ฟินันเซีย ไซรัส ระบุในบทวิเคราะห์ว่า กลุ่มเครื่องดื่มได้อานิสงส์จากหน้าร้อนในไตรมาส 2/62 ผลประกอบการดีขึ้นทุกบริษัท ยกเว้น MALEE ที่คาดขาดทุน 29 ลบ. เพราะรายได้ในประเทศยังไม่ฟื้นและมีโอกาสขาดทุนต่อในครึ่งปีหลัง แนะหลีกเลี่ยงตามเดิม อีก 2 บริษัทที่คาดกำไรโตสูงและราคาหุ้นยังไม่เต็มมูลค่า แนะนำซื้อคือ ICHI (ราคาเป้าหมาย 7.30 บาท) คาดพลิกเป็นกำไร 119 ล้านบาท จากไตรมาส 2/61 ที่ขาดทุนสุทธิ 30 ล้านบาท และ TACC (ราคาเป้าหมาย 5 บาท) คาดกำไร +82% เทียบช่วงเดียวกันของปีก่อนเป็น 38-40 ล้านบาท และยังมีปัจจัยบวกอีกมากในครึ่งหลังปี 62
ส่วนอีก 2 บริษัทที่ราคาหุ้นเกินมูลค่าแล้ว แนะนำขายคือ CBG (ราคาเป้าหมาย 54 บาท) คาดกำไร 450-500 ลบ. โต 114-130% เทียบช่วงเดียวกันของปีก่อนจากการลดรายจ่าย และ OSP (ราคาเป้าหมาย 32.50 บาท) คาด +36% เทียบช่วงเดียวกันของปีก่อนเป็น ~900 ล้านบาท